**NOTĂ DE FUNDAMENTARE**

|  |
| --- |
| **Secţiunea 1** **Titlul proiectului de act normativ****HOTĂRÂRE** **pentru aprobarea Normelor de supraveghere, monitorizare şi inspecţie sanitară a calităţii apei potabile şi a Procedurii de autorizare sanitară a producţiei şi distribuţiei apei potabile** |
| **Secţiunea a 2-a****Motivul emiterii actului normativ** |
| 1. **Descrierea situaţiei actuale**

Proiectul de Hotărâre a fost elaborat în temeiul dispozițiilor art. 23 alin. (1) al Ordonanței Guvernului nr. 7/2023 privind calitatea apei destinată consumului uman:  „art.23 (1) În termen de 120 de zile de la data intrării în vigoare a prezentei ordonanţe vor fi aprobate, prin hotărâre a Guvernului, norme de supraveghere, monitorizare şi inspecţie sanitară a calităţii apei potabile şi procedura de autorizare sanitară a producţiei şi distribuţiei apei potabile.” Ordonanța Guvernului nr. 7/2023 privind calitatea apei destinată consumului uman a transpus Directiva Parlamentului UE și a Consiliului 2020/2184 privind calitatea apei destinată consumului uman, o reformare a vechii directive a apei potabile (Directiva 98/83/CE). De asemenea, Ordonanța Guvernului nr.7/2023 abrogat, începând cu 25 ianuarie 2023, Legea nr. 458/2002 privind calitatea apei potabile republicată, cu modificările și completările ulterioare, care transpunea vechea directivă.  La rândul său, Legea nr. 458/2002 a avut norme de aplicare aprobate prin Hotărârea Guvernului nr. 974/2004 pentru aprobarea Normelor de supraveghere, inspecţie sanitară şi monitorizare a calităţii apei potabile şi a Procedurii de autorizare sanitară a producţiei şi distribuţiei apei potabile. In timp ce Legea nr. 458/2002 a suferit numeroase modificări, cea mai importantă rezultând din transpunerea Directivei 2015/1797/CE de modificare a Anexelor II și III a Directivei 98/83 în cursul anului 2015, normele de aplicare nu au mai fost modificate din anul 2013, astfel încât unele dispoziții nu au mai fost în concordanță cu prevederile din actul legislativ primar.  Prin urmare, programul de monitorizare a calității apei potabile, stabilit în Ordonanța Guvernului nr. 7/2023 nu mai corespunde cu programul de monitorizare cuprins în Hotărârea Guvernului nr. 974/2004 cu modificările și completările ulterioare.  Ordonanța Guvernului nr. 7/2023 face trimiteri la Normele de supraveghere, monitorizare şi inspecție sanitară a calităţii apei destinată consumului uman şi a Procedurii de autorizare sanitară a producţiei şi distribuţiei apei potabile, norme noi, care vor fi aprobate, conform dispozițiilor art. 23 alin. (1), prin Hotărâre a Guvernului în termen de 120 de zile de la intrarea în vigoare a Ordonanței Guvernului nr. 7/2023.  In ceea ce privește derogările care pot fi acordate pentru parametrii chimici ai apei potabile, procedura de implementare se regăsește în Ordinul ministrului sănătății nr. 299/2010 privind aprobarea Metodologiei de acordare a derogărilor pentru parametrii chimici, în conformitate cu prevederile art. 9 din Legea nr. 458/2002 privind calitatea apei potabile, cuprinzând inclusiv tarifele privind reglementarea derogărilor. La nivel european, s-a considerat că statele membre au epuizat acest mecanism de acordare a derogărilor în primii 9 ani de implementare a legislației naționale de transpunere a vechii directive, astfel încât în directiva reformată au fost prevăzute doar câteva condiții în care mai pot fi acordate derogări, iar numărul maxim al acestora a fost redus de la trei - la două derogări. In aceste condiții, Ordonanța Guvernului nr. 7/2023 prevede ca metodologia de acordare a derogărilor să fie inclusă în Normele de supraveghere, monitorizare și inspecție a calității apei potabile.  Ordonanța Guvernului nr.7/2023, în concordanță cu Directiva (UE) 2020/2184 pe care o transpune, aduce o abordare nouă, integratoare de asigurare a calității apei potabile de la sursă până la robinet, printr-un instrument deja folosit în alte domenii, acela al evaluării și gestionării riscurilor din fiecare etapă a extracției, producerii și distribuției apei destinată consumului uman. Totuși, prin actele de reglementare menționate, se acordă o perioadă de timp pentru realizarea evaluărilor de risc: până la 1 iulie 2027 pentru evaluarea și gestionarea riscurilor din bazinele hidrografice aferente punctelor de captare a apei în vederea potabilizării, pe baza căreia se realizează evaluarea și gestionarea riscurilor care vizează sistemul de aprovizionare cu apă potabilă.  In prezent, monitorizarea calității apelor de suprafață în secțiunea de captare a apei în vederea potabilizării se realizează prin aplicarea prevederilor Hotărârii Guvernului nr. 100/2002 pentru aprobarea Normelor de calitate pe care trebuie să le îndeplinească apele de suprafață utilizate pentru potabilizare și a Normativului privind metodele de măsurare și frecvența de prelevare și analiză a probelor din apele de suprafață destinate producerii de apă potabilă, cu modificările și completările ulterioare.  Apa potabilă îmbuteliată, cu excepția apei minerale și a apei de izvor, care beneficiază de reglementări specifice, trebuie să îndeplinească aceleași condiții de calitate ca și apa distribuită prin sisteme de aprovizionare, până la punctul de îmbuteliere, după care este considerată aliment și trebuie să se supună condițiilor și normelor prevăzute în legislația din domeniul alimentului. Prin Ordinul ministrului sănătății nr. 341/2007 pentru aprobarea Normelor de igienă și a Procedurii de notificare a apelor potabile îmbuteliate, altele decât apele minerale naturale sau decât apele de izvor, comercializate sub denumirea de apă de masă, au fost stabilite norme de igienă și o procedură de notificare pentru apa potabilă îmbuteliată. La evaluarea legislației subsecvente Hotărârea Guvernului nr. 974/2004 s-a decis simplificarea procedurii de notificare a apelor de masă și includerea acestei proceduri în noile norme.  Legea nr. 458/2002 privind calitatea apei potabile cuprindea dispoziții privind cerințele de calitate a apei potabile referitoare la parametrii de radioactivitate. O directivă specifică a fost adoptată la nivelul UE (Directiva 2013/51/Euratom), care a fost transpusă în legislația națională prin Legea nr. 301/2015 privind stabilirea cerinţelor de protecţie a sănătăţii populaţiei în ceea ce priveşte substanţele radioactive din apa potabilă. Legea nr. 301/2015 a abrogat dispozițiile corespondente din Legea nr. 458/2002, însă cerințele privind parametrii de radioactivitate din HG nr. 974/2004 au rămas în vigoare, considerându-se dispoziții utile pentru în implementarea Legii nr. 301/2015.  Directiva (UE) 2020/2184 impune statelor membre, la art. 23, să adopte sancțiuni efective, proporționale și cu efect de descurajare pentru nerespectarea dispozițiilor naționale adoptate în temeiul directivei, sancțiuni ce trebuie notificate Comisiei, inclusiv orice modificare ulterioară.  Intrucât Directiva 2184/2020 este o reformare a vechii directive, incluzând în mare parte dispozițiile anterioare, legislația națională cuprinde sancțiuni la normele de igienă referitoare la aprovizionarea cu apă a populației, respectiv Capitolul IV al Hotărârii Guvernului nr. 857/2011 privind stabilirea și sancționarea contravențiilor la normele din domeniul sănătății publice, cu modificările și completările ulterioare. Aceste sancțiuni au fost deja comunicate Comisiei, ca parte a obligațiilor de transpunere.  Totuși, noile dispoziții ale Ordonanței Guvernului nr. 7/2023 nu au măsuri sancționatorii. Astfel, s-a decis, ca odată cu elaborarea normelor de aplicare ale Ordonaței Guvernului nr. 7/2023 să fie introdus și un capitol de sancțiuni care să vizeze atât nerespectarea dispozițiilor Ordonanței, cât și pe cele ale normelor de aplicare.  Având în vedere faptul că Ordonanța Guvernului nr. 7/2023 cuprinde și dispoziții care vizează alte autorități și instituții publice precum Ministerul Mediului Apelor și Pădurilor, Ministerul Dezvoltării, Lucrărilor Publice și Administrației, Autoritatea Națională de Reglementare a Serviciilor Comunitare de Utilitate Publică, Ministerul Muncii și Solidarității Sociale, aceste autorități publice au fost invitate să evalueze necesitatea introducerii de sancțiuni pentru nerespectarea dispozițiilor din domeniile lor de competență și să transmită propuneri. |
| 1. **Schimbări preconizate**

 În prezentul act normativ sunt incluse dispoziții detaliate cu privire la monitorizarea calității apei potabile, sunt stabilite frecvențele de monitorizare în cadrul celor două tipuri de monitorizare: cea operațională și cea de audit, sunt incluse dispoziții cu privire la prelevarea și analiza probelor de apă, condiții particulare pentru evaluarea și gestionarea riscurilor, dispoziții privind implementarea măsurilor de remediere, procedura de acordare a derogărilor, condiții privind rețeaua de distribuție, dispoziții privind sistemele de aprovizionare care sunt exceptate de la prevederile Ordonanței Guvernului nr. 7/2023, dispoziții privind informarea și raportarea. In proiectul de norme s-a urmărit și corelarea dispozițiilor cu cerințele de raportare la Comisia Europeană și cu ghidul de raportare întocmit de Comisie în acest sens.  În ceea ce privește programele de monitorizare, ca urmare a implementării abordării bazate pe riscuri prin planurile de siguranță ale apei, s-a avut în vedere ca frecvența de monitorizare impusă să nu pună o presiune asupra furnizorilor de apă în ceea ce privește costurile, dar să ofere totodată o imagine corectă asupra calității apei potabile în relație cu populația aprovizionată.Referitor la derogări, reglementarea lor într-un capitol în actualele Norme s-a considerat o măsură suficientă, având în vedere condițiile mult mai restrictive pentru acordarea derogărilor, prevăzute de Directiva 2020/2184 și implicit de Ordonanța Guvernului nr. 7/2023. Astfel, acordarea a maxim 2 derogări pentru parametrii chimici ai apei potabile care îndeplinesc condițiile prevăzute în Ordonanța Guvernului nr. 7/2023 va fi realizată de direcțiile de sănătate publică județene și a municipiului București, cu suportul Institutului Național de Sănătate Publică. Totodată, se abrogă Ordinul ministrului sănătății nr. 299/2010 privind aprobarea Metodologiei de acordare a derogărilor pentru parametrii chimici, în conformitate cu prevederile art. 9 din Legea nr. 458/2002 privind calitatea apei potabile, ordin din care au fost preluate anexele, respectiv modelul de cerere pentru acordarea derogării și lista tarifelor pentru procedura de derogare.  Odată cu realizarea evaluării și gestionării riscurilor în bazinele hidrografice aferente punctelor de captare a apei destinată consumului uman, dispozițiile Hotărârii Guvernului nr. 100/2002 cu modificările și completările ulterioare nu vor mai fi de actualitate, astfel încât, acest act normativ poate fi abrogat, însă nu mai devreme de 1 iulie 2027, termenul impus prin Directiva (UE) 2020/2184 și Ordonanța Guvernului nr. 7/2023 pentru realizarea evaluării și gestionării riscurilor privind bazinele hidrografice. In acest mod, va exista o continuitate în reglementarea și evaluarea calității apei la sursă, necesară atât în stabilirea și adaptarea procedeelor de tratare a apei brute de către furnizori, cât și autorităților de gospodărire a apelor și direcțiilor de sănătate publică județene și a municipiului București în procesul de autorizare a producției și distribuției apei potabile. In mod similar, s-a considerat că procedura de notificare a apei potabile îmbuteliate, alta decât apa minerală și apa de izvor, comercializată ca apă de masă, poate fi simplificată și inclusă în prezenta Hotărâre, alături de procedura de autorizare sanitară a producției și distribuției apei potabile. Astfel, Ordinul ministrului sănătății nr. 341/2007 pentru aprobarea Normelor de igienă și a Procedurii de notificare a apelor potabile îmbuteliate, altele decât apele minerale naturale sau decât apele de izvor, comercializate sub denumirea de apă de masă se abrogă.In plus, în aplicarea Art. 23 – Sancțiuni al Directivei (UE) 2020/2184, proiectul cuprinde un capitol de sancțiuni în cuantumuri diferite, în funcție de impactul și gravitatea contravențiilor. Sancțiunile vizează atât nerespectarea dispozițiilor relevante ale Ordonanța Guvernului nr. 7/2023 cât și ale prezentelor norme. Totodată sunt abrogate unele sancțiuni din Hotărârea Guvernului nr. 857/2011 privind stabilirea şi sancţionarea contravenţiilor la normele din domeniul sănătăţii publice, cu modificările și completările ulterioare deoarece, în prezentul act normativ, fie nu mai există faptele care constituie contravenție, fie au fost modificate condițiile prin Ordonanța Guvernului nr. 7/2023, fie a fost modificat cuantumul acestora întrucât suma prevăzută la nivelul anului 2011 nu mai avea efect de descurajare, așa cum solicită Directiva (UE) 2020/2184. |
| **3.Alte informaţii** |
| **Secţiunea a 3-a****Impactul socio-economic al proiectului de act normativ** |
| **1. Descrierea generală a benficiilor și costurilor estimate ca urmare a intrării în vigoare a actului normativ** Beneficiul principal al intrării în vigoare a prezentei Hotărâri este reprezentat de punerea în aplicare a unei părți importante din dispozițiile Ordonanței Guvernului nr. 7/2023. Cu toate că Ordonanța Guvernului nr. 7/2023 nu a abrogat normele de aplicare ale vechii legi a apei potabile (Legea nr. 458/2002), respectiv Hotărârea Guvernului nr. 974/2004, aceasta nu mai putea fi aplicată în întocmirea programelor de monitorizare a calității apei potabile, astfel încât, atât furnizorii de apă potabilă, cât și direcțiile de sănătate publică nu mai puteau realiza o corelație între frecvențele de prelevare prevăzute în Ordonanța Guvernului nr. 7/2023 și cele din Hotărârea Guvernului nr. 974/2004.  Pe de altă parte, prezenta Hotărâre dezvoltă, clarifică și reglementează mai specific atribuțiile ce revin furnizorilor de apă și autorității publice de sănătate, precum și autorităților publice locale în ceea ce privește asigurarea calității apei potabile.  Costurile intrării în vigoare a Hotărârii Guvernului se suprapun, într-o măsură limitată, cu cele generate de implementarea Ordonanței Guvernului nr. 7/2023, vizând în principal costurile generate de analizele delaborator ale calității apei potabile. Pe de altă parte, apreciem că frecvența de monitorizare impusă prin prezenta Hotărâre este mai redusă față de cea stabilită prin Hotărârea Guvernului nr. 974/2004, fiind sensibil egală cu frecvența minimă stabilită în Ordonanța Guvernului nr. 7/2023, respectiv cu frecvența minimă impusă de Directiva europeană.  |
| **2. Impactul social** Proiectul de Hotărâre a Guvernului are un impact social pozitiv în măsura în care populația va consuma apă potabilă sigură și de bună calitate. |
| **3 Impactul asupra drepturilor și libertăților fundamentale ale omului** Proiectul de Hotărâre a Guvernului vizează asigurarea dreptului la apă potabilă de calitate corespunzătoare, în concordanță cu Obiectivul de dezvolare durabilă 6, apă curată și sanitație al Agendei 2030 pentru dezvoltare durabilă.  |
| **4. Impactul macroeconomic** **3.4.1. Impactul asupra economiei și asupra principalilor indicatori macroeconomici** Proiectul de act normativ nu se referă la acest subiect. **3.4.2 Impactul asupra mediului concurenţial şi domeniului ajutoarelor de stat**  Proiectul de act normativ nu se referă la acest subiect |
| **5. Impactul asupra mediului de afaceri** Prezentul proiect de act normativ nu determină un impact negativ asupra mediului de afaceri. Începând cu 2026, furnizorii de apă vor trebui să suporte costuri de monitorizare a calității apei potabile cu aproximativ 25% mai mari, pe seama parametrilor suplimentari introduși de Ordonanța Guvernului nr. 7/2023 și în concordanță cu Directiva 2020/2184. Pe de altă parte, prin elaborarea și implementarea Planurilor de Siguranță ale Apei, se va putea fundamenta reducerea frecvenței de prelevare și analiză a probelor de apă pentru o serie de parametri, sau chiar eliminarea unor parametri din programele de monitorizare.  |
| **6. Impactul asupra mediului înconjurător** Nu este cazul. |
| **3.7** **Evaluarea costurilor și beneficiilor din perspectiva inovării și digitalizării**  Obligațiile de raportare a datelor generate de implementarea prezentei Hotărâri presupun inclusiv crearea unei baze de date naționale pentru colectarea datelor și informațiilor privind calitatea apei potabile prin utilizarea serviciilor de date spațiale, instrumente care vor presupune costuri. |
| **8. Evaluarea costurilor și beneficiilor din perspectiva dezvoltării durabile** Implementarea prezentei Hotărâri a Guvernului contribuie la atingerea țintei 6.1 a obiectivului 6 de dezvoltare durabilă și anume „Până în 2030, realizarea accesului universal și echitabil la apă potabilă sigură și la prețuri accesibile pentru toți”. |
| **9. Alte informaţii**  Proiectul de Hotărâre a Guvernului are un impact pozitiv asupra sănătăţii populaţiei, urmărind furnizarea unei ape de calitate corespunzătoare, sigură pentru sănătatea consumatorilor. |
| **Secţiunea a 4 – a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung** **(pe 5 ani)** |
| **Indicatori** | **Anul curent** | **Următorii 4 ani** |
| 1 | 2 | 3 | 4 | 5 | 6 | 7 |
| **1. Modificări ale veniturilor bugetare, plus/minus din care:**a) *buget de stat, din acesta:*(i) impozit pe profit(ii)impozit pe venitb) *bugete locale*:(i) impozit pe profitc) *bugetul asigurărilor sociale de stat:*(i)contribuţii de asigurări  |  |  |  |  |  |  |
| **2. Modificări ale cheltuielilor bugetare, plus/minus, din care:**a*) buget de stat, din acesta:*(i) cheltuieli de personal |  |  |  |  |  |  |
| (ii) bunuri şi serviciib) *bugete locale:*(i) cheltuieli de personal(ii) bunuri şi serviciic) *bugetul asigurărilor sociale de stat:*(i) cheltuieli de personal(ii) bunuri şi servicii |  |  |  |  |  |  |
| **3. Impact financiar, plus/minus, din care:**a) *buget de stat*b) *bugete locale* |  |
| **4. Propuneri pentru acoperirea creşterii****cheltuielilor bugetare** |  |
| **5. Propuneri pentru a compensa reducerea veniturilor bugetare** |  |
| **6. Calcule detaliate privind fundamentarea modificării veniturilor şi/sau cheltuielilor bugetare** |  |
| **7.** Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: a) fișa financiară prevăzută la art.15 din Legea nr. 500/2002 privind finanțele publice, cu modificările şi completările ulterioare, însoțită de ipotezele și metodologia de calcul utilizată;b) declarație conform căreia majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară.  |
| **8. Alte informaţii** |
| **Secţiunea a 5 - a****Efectele proiectului de act normativ asupra legislației în vigoare** |
| **1. Măsuri normative necesare pentru aplicarea prevederilor proiectului de act normativ:** **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ** Acte normative în vigoare ce vor fi modificate sau abrogate, ca urmare a intrării în vigoare a proiectului de act normativ:- abrogarea Hotărârii Guvernului nr. 974/2004 pentru aprobarea Normelor de supraveghere, inspecţie sanitară şi monitorizare a calităţii apei potabile şi a Procedurii de autorizare sanitară a producţiei şi distribuţiei apei potabile;- aborgarea Hotărârii Guvernului nr. 100/2002 pentru aprobarea Normelor de calitate pe care trebuie să le îndeplinească apele de suprafaţă utilizate pentru potabilizare şi a Normativului privind metodele de măsurare şi frecvenţa de prelevare şi analiză a probelor din apele de suprafaţă destinate producerii de apă potabilă;- abrogarea Ordinului ministrului sănătății nr. 764 din 15 iulie 2005 pentru aprobarea procedurii de înregistrare la Ministerul Sănătăţii a laboratoarelor care efectuează monitorizarea calităţii apei potabile în cadrul controlului oficial al apei potabile, cu modificările și completările ulterioare; - abrogarea Ordinului ministrului sănătății nr. 299/2010 privind aprobarea Metodologiei de acordare a derogărilor pentru parametrii chimici, în conformitate cu prevederile art. 9 din Legea nr. 458/2002 privind calitatea apei potabile; - acte normative ce urmează a fi elaborate în vederea implementării noilor dispoziţii: Ordin al ministrului sănătății pentru aprobarea Ghidului de evaluare și inspecție sanitară a sistemelor de aprovizionare cu apă.**b) acte normative ce urmează a fi elaborate în vederea implementării noilor dispoziţii** Ordin al ministrului sănătății pentru aprobarea Ghidului de evaluare și inspecție sanitară a sistemelor de aprovizionare cu apă. |
| **2. Impactul asupra legislației în domeniul achizițiilor publice.**Nu este cazul. |
| **3. Conformitatea proiectului de act normativ cu legislația comunitară (în cazul proiectelor ce transpun sau asigură aplicarea unor prevederi de drept UE)**Nu este cazul.  |
| **4. Decizii ale Curţii Europene de Justiţie şi alte documente**Nu este cazul. |
| **5. Alte acte normative şi/sau documente internaţionale din care decurg angajamente**Nu este cazul. |
| **6. Alte informaţii**Nu au fost identificate. |
| **Secţiunea a 6-a****Consultările efectuate în vederea elaborării proiectului de act normativ** |
| **1. Informații privind neaplicarea procedurii de participare la elaborarea actelor normative** Au fost organizate consultări cu Institutul Naţional de Sănătate Publică, forul metodologic al rețelei de sănătate publică teritorială, direcțiile de sănătate publică județene si a Municipiului București. Au fost transmise adrese către Ministerul Apelor și Pădurilor, Ministerul Dezvoltării Lucrărilor Publice și Administrației, Ministerul Muncii și Solidarității Sociale. |
| **2. Informații privind procesul de consultare cu organizatii neguvernamentale, institute de cercetare și alte organisme implicate** Proiectul se referă la activităţi din sfera de competență a instituțiilor menționate la pct. 6.1, precum și a furnizorilor de apă, reprezentați prin Asociația Română a Apei. |
|  **3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr.635/2022 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative** Se impune consultarea structurilor asociative ale autorităţilor administraţiei publice locale. |
| **4. Informații privind puncte de vedere/opinii emise de organisme consultative constituite prin acte normative**Nu este cazul. |
| **5. Informaţii privind avizarea de către:**a) Consiliul Legislativ - este necesar avizul Consiliului Legislativb) Consiliul Suprem de Apărare a Ţării - Nu este cazul.c) Consiliul Economic şi Social - Nu este cazul.d) Consiliul Concurenţei - Nu este cazul.e) Curtea de Conturi - Nu este cazul. |
| **6. Alte informaţii**Nu au fost identificate. |
| **Secţiunea a 7-a****Activităţi de informare publică privind elaborarea şi implementarea proiectului de act normativ** |
| **1. Informarea societăţii civile cu privire la necesitatea elaborării** **proiectului de act normativ**Proiectul de Hotărâre a Guvernului a fost publicat pe site-ul Ministerului Sănătății. |
| **2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice**Nu este cazul, neexistând un impact asupra mediului, iar impactul asupra sănătăţii publice fiind unul pozitiv. |
| **3. Alte informaţii**Nu au fost identificate. |
| **Secţiunea a 8-a** **Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente** Nu este cazul. |
| **2.Alte informaţii**Nu este cazul. |

Faţă de cele prezentate, s-a elaborat proiectul de Hotărâre a Guvernului pentru aprobarea Normelor de supraveghere, monitorizare și inspecție sanitară a calității apei potabile destinată consumului uman și a Procedurii de autorizare sanitară a producției și distribuției apei potabile.

**MINISTRUL SĂNĂTĂȚII**

**Prof. univ. dr. Alexandru RAFILA**

**AVIZĂM FAVORABIL,**

**VICEPRIM-MINISTRU**

**MARIAN NEACȘU**

**MINISTRUL MEDIULUI, APELOR MINISTRUL DEZVOLTĂRII, LUCRĂRILOR ȘI**

 **PĂDURILOR PUBLICE** **ȘI ADMINISTRAȚIEI**

 **Mircea FECHET Adrian-Ioan VEȘTEA**

**MINISTRUL MUNCII ȘI SOLIDARITĂȚII MINISTRUL AFACERILOR EXTERNE**

 **SOCIALE**

 **Simona BUCURA-OPRESCU Luminița-Teodora ODOBESCU**

**MINISTRUL JUSTIȚIEI**

**Alina-Ștefania GORGHIU**